Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 169

2. Szakmai elméleti vizsga és értékelése A szakmai elméleti vizsga írásbeli és szóbeli részből áll. A) Írásbeli vizsga Az írásbeli vizsga időtartama: 5 óra. Az írásbeli tételek tartalma: — általános szakmai ismeretek, — anyagismeret, — munka- és környezetvédelem, — szakrajz. Az írásbeli vizsga értékelése a MKIK Vizsgaszabályzatának megfelelően történik. B) Szóbeli vizsga A szóbeli vizsga kérdéscsoportjai: — szakmai ismeret, — anyagismeret, — munka- és környezetvédelem. A válaszadáshoz szükséges felkészülési idő: maximum 30 perc. A jelöltnek önállóan kell beszámolni felkészültségéről. A vizsgabizottság tagjai csak akkor tesznek fel kérdéseket, ha a jelölt elakad feleletében, vagy az orientálás feltétlenül szükséges. A mesterjelölt felelete után, a Vizsgabizottságnak joga van a tételanyagon belül és azon felül újabb kérdéseket feltenni az objektív értékelés és minősítés érdekében. A vizsga eredményét a bizottság „megfelelt” vagy „nem felelt meg” minősítéssel állapítja meg. A mesterjelölt megfelelt, ha a bizottság egyszerű szótöbbséggel állapítja meg azt.

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes